**LIETUVOS RESPUBLIKOS AMBASADA PRANCŪZIJOS RESPUBLIKOJE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

2024- lapkričio -30

(Data)

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** | | | | |
| 2024-11-08 | Po kelių tarpžinybinių susitikimų Prancūzijos vyriausybė lapkričio 11 d. nusprendė paremti „Renault“ vadovaujamus automobilių gamintojus, kurie mano, kad 2025 m. Europos taisyklėse nustatyti CO2 tikslai yra nepasiekiami.  Todėl Paryžius bandys įtikinti savo partnerius Europoje atšaukti arba pakoreguoti baudas, kurios gamintojams gresia, jei jie kitais metais neįvykdys išmetamo CO2 kiekio mažinimo tikslo. Oficialiai neatsisakant galutinio Europos tikslo po dešimties metų, 2035 m., uždrausti pardavinėti vidaus degimo varikliu varomus automobilius. Prancūzijos vyriausybė nori tikėti, kad, suvokdami savo ilgalaikius interesus, gamintojai patys laikysis taisyklių ir jiems nereikės grasinti.  Prancūzijos vyriausybė pripažįsta, kad per trumpą laiką nori sumažinti elektrifikavimo tempą, kad nenukentėtų automobilių vertės grandinė. „Turime užtikrinti, kad perėjimas vyktų pagal grafiką, kuris suteiktų sektoriui laiko transformuotis ir būtų suderinamas su veiklos Europoje išsaugojimu“, - aiškina šaltinis ministerijoje. Kita vertus, Prancūzija, nesutikdama su 2025 m. sankcijomis, gali suteikti naują postūmį daugeliui kitų automobilių pramonės veikėjų, norinčių nustumti 2035 m. terminą. Praėjusį mėnesį BMW vadovas Oliveris Zipse paragino Europą persvarstyti vidaus degimo variklių atsisakymo datą . Europos automobilių gamintojų asociacija (ACEA), kaip ir Italija, vykdo kampaniją, kad peržiūros sąlyga būtų nukelta į 2025 m., ir kelia tokį pat pagrindinį reikalavimą. | https://www.lesechos.fr/industrie-services/automobile/automobile-pourquoi-la-france-fragilise-lobjectif-europeen-du-100-electrique-2130669 | Automobilių pramonė |
| 2024-11-18 | Automobilių programinė įranga – tai dar viena sritis, kurioje Europos gamintojai atsilieka nuo Kinijos.  „Tesla“ pradėtas perėjimas prie SDV (Software Defined Vehicle) yra ‚didelė revoliucija, tikriausiai didesnė nei elektromobilių‘, neseniai paskelbtame pranešime pabrėžė ‚Oddo‘ analitikai. Apskritai kalbant, tai reiškia, kad dešimtys automobilyje išsibarsčiusių lustų bus pakeisti galingesniu centriniu kompiuteriu. Tradiciniams automobilių gamintojams SDV reiškia, kad reikia iš esmės pakeisti automobilio elektroninę architektūrą. „Volkswagen“, ‚Renault‘, ‚Stellantis‘, BMW- visi Europos automobilių gamintojai įsitraukia į šį procesą, sutelkia milijardus eurų investicijų ir sudaro sąjungas su technologijų milžinėmis, kad įgytų įgūdžių, kurių jiems trūksta. Tačiau kol kas kiekvienas dirba atskirai. Pasak specialistų, iki 50 % programinio kodo eilučių yra susijusios su funkcijomis, kurios neturi tiesioginės sąveikos su vairuotoju, todėl automobilių gamintojai būtų suinteresuoti, kad ši dalis taptų bendru standartu. Toks sprendimas leistų sumažinti kaštus. Kol gamintojai varžosi, kurios įmonės programinės įrangos pagrindu galima būtų unifikuoti dalį OS,  Jungtinėse Valstijose „General Motors“ įrangos gamintoja „Magna“ ir IT konsultacijų įmonė „Wipro“ rugsėjo mėn. pabaigoje įkūrė platformą „SDVerse“, skirtą skatinti tam tikrų technologinių blokų pardavimą ir pakartotinį naudojimą. Jai taip pat priklauso „Renault“, „Forvia“ ir „Valeo“.  Daugiausia vilčių teikia Vokietijos automobilių pramonės lobistinė organizacija VDA. Nepavykus sukurti bendros operacinės sistemos, VDA nori standartizuoti sąsajų su kitomis programomis įgyvendinimo būdus. Tai galėtų gerokai sumažinti sąveikos sąnaudas. Iniciatyva, paremta atvirų šaltinių principu, vienija Vokietijos automobilių gamintojus ir jų pagrindinius įrangos tiekėjus, taip pat „Valeo“ ir „Forvia“. Teigiama, kad ja domisi ir Stellantis. Prie iniciatyvos turėtų prisijungti ir „Renault“ programinės įrangos padalinys „Ampere“. | https://www.lesechos.fr/industrie-services/automobile/automobile-le-logiciel-lautre-retard-des-constructeurs-europeens-sur-les-chinois-2132221 | Automobilių pramonė: programinė įranga |
| 2024-11-21 | Tarptautinė maisto paroda SIAL Paris šiemet buvo rekordinė ir 2024 m. spalio 23 d. pažymėjo savo 60-metį kaip nepaprastą įvykį pasaulinėje žemės ūkio maisto pramonėje. Parodų centre „Paris-Nord Villepinte“ susirinko daugiau nei 285 000 profesionalų iš 200 šalių, kad pasidalintų naujovėmis ir pasaulinių maisto iššūkių sprendimais. Iš viso 7500 dalyvių stendų iš 127 šalių, užimančių 270 000 m², o parodos lankytojų skaičius išaugo 8 % ir pasiekė priešpandeminį lygį. Ši sėkmė patvirtina esminį SIAL Paris, kaip mainų, komercinių derybų ir strateginių partnerysčių maisto pramonėje vietos, vaidmenį pasaulinės maisto diplomatijos centre. Globojama Respublikos Prezidento, SIAL Paris įsitvirtino kaip tarptautinių diskusijų kryžkelė, kurioje dalyvauja 50 ambasadorių, 17 ministrų ir 110 oficialių delegacijų. Annie Genevard, Prancūzijos žemės ūkio ministrė, pabrėžė šį vaidmenį per inauguraciją: „SIAL Paris yra svarbi galimybė pabrėžti svarbų mūsų žemės ūkio maisto pramonės vaidmenį mūsų maisto sektorių vertės grandinėje ir pramonės sistemoje“.  Parodoje inovacijos ir naujos tendencijos buvo dėmesio centre, pristatyta daugiau nei 400 000 produktų, o daugiausiai dėmesio sulaukė maisto inovacijos, atspindinčios rytojaus tendencijas ir pateisinančios augančius vartotojų lūkesčius dėl sveikatos, tvarumo ir paprastumo. SIAL Innovation konkurse buvo apdovanoti vizionieriški sprendimai, įskaitant SIAL Innovation GOLD prizą, skirtą Sabarot už daržovių blynų ruošimą.  Šiemet parodoje buvo 2 nacionaliai Lietuvos stendai ir dalyvavo beveik 50 Lietuvos įmonių.  Po šių metų sėkmės, jau vykdoma registracija į SIAL Paris 2026, kuri vyks 2026 m. spalio 17–21 d. Dėl registracijos galima kreiptis į LITFOOD. | [SIAL PARIS 2024 : UNE ÉDITION EXCEPTIONNELLE POUR SES 60 ANS | AFP.com](https://www.afp.com/fr/infos/1308/sial-paris-2024-une-edition-exceptionnelle-pour-ses-60-ans-202411211727381) | Didžiausios maisto ir gėrimų pramonės parodos SIAL Paris 60-metis |
| **Investicijoms pritraukti į Lietuvą aktuali informacija** | | | | |
| 2024-11-25 | „EDF“ pradėjo bioenergetikos elektrinės statybą Ajaccio, Korsikoje, žengdama svarbų žingsnį salos energetikos pereinamojo laikotarpio link. Šis projektas, laukiamas daugiau nei 10 metų, pakeis senąją Vazio elektrinę ir turėtų pradėti veikti 2028 m. Elektrinės statyba „EDF“ kainuos 800 mln. eurų, o bendra investicijų suma siekia 1 mlrd. eurų. Ši 130 MW galingumo elektrinė bus itin svarbi užtikrinant energijos tiekimą, mažinant anglies dvideginio išmetimą ir gerinant oro kokybę Korsikoje. Pirmasis akmuo buvo padėtas 2024 m. lapkričio 22 d., dalyvaujant „EDF“ vadovui Lucui Rémontui. | https://www.usinenouvelle.com/article/edf-lance-la-construction-d-une-centrale-bioenergie-en-corse-et-annonce-1-milliard-d-euros-d-investissement.N2223042 | EDF inveticijos Korsikoje |
|  |  |  |  |
|  |  |  |  |
|  |  |  |  |
| **Lietuvos verslo plėtrai aktuali informacija** | | | | |
| 2024-11-07 | Antrojo Vyriausybės pramonės barometro rezultatai rodo, kad Prancūzijoje vyksta reindustrializacija, nepaisant to, kad 2024 m. pirmąjį pusmetį pramoninių objektų atidarymo ir plėtros tempai sulėtėjo - buvo atidaryti 36 objektai. Pagreitį didina žalioji pramonė, kurioje buvo atidaryta 21 naujas objektas. Tarp šiame perspektyviame sektoriuje atidaromų ir plečiamų objektų 60 proc. pramonės objektų yra susiję su mažo anglies dioksido kiekio energijos gamybos technologijų vertės grandine baterijų, fotovoltinių elementų, šilumos siurblių, vėjo ir vandenilio sektoriuose. Atliekų perdirbimas ir pakartotinis naudojimas taip pat prisideda prie pramonės dekarbonizacijos.  Prancūzijos pramonės gyvybingumą užtikrina taip pat sveikatos industrija ir plataus vartojimo prekių gamyba, kur atidaryta arba išplėsta 16 pramonės objektų.  Vyriausybės pramonės barometrą rengia ir koordinuoja Įmonių generalinis direktoratas.Naujausias barometro leidinys rodo nevienareikšmes tendencijas visuose ekonomikos sektoriuose. Energijai imliose pramonės šakose, pvz, plastiko ir transporto, pastebimas ryškus sulėtėjimas, kurį lėmė energetikos krizė. Automobilių pramonė yra ypač priklausoma nuo energijos kainų svyravimų, kartu per pastaruosius dvejus metus sumažėjo naujų transporto priemonių pardavimas. Susidūrusi su šiais sunkumais, automobilių pramonė uždarė 17 gamyklų, dauguma jų - įrangos gamintojų. Tačiau sektorius keičiasi, nes sparčiau plėtojamas judumas be anglies dioksido. Akumuliatorių gamybos gigafabrikų atidarymas yra vienas iš pavyzdžių, iliustruojančių transporto sektoriaus transformaciją ir pramonės dekarbonizaciją. | https://www.economie.gouv.fr/actualites/reindustrialisation-lindustrie-verte-porte-la-dynamique# | Pramonė: reindustrailizacija. Automobilių pramonė |
| 2024-11-07 | Lapkričio 6 d. Vyriausybė pateikė Ministrų Tarybai potvarkį, kuriuo iš dalies keičiamas 2023 m. birželio 9 d. įstatymas dėl veiksmų prieš influencerių piktnaudžiavimą socialiniuose tinkluose. Šis įstatymas nustato įtaką darančio asmens ir įtaką darančio agento profesijų apibrėžimą ir teisinį pagrindą; reikalauja, kad influenceriai skaidriai informuotų apie savo santykius su reklamuotojais; uždrausti tam tikros veiklos, pavyzdžiui, alternatyviosios medicinos, tam tikrų rizikingų finansinių investicijų ir tam tikro skaitmeninio turto, reklamą ir propagavimą.  Pateiktas potvarkis suteiks galimybę žengti toliau:  sugriežtinti procedūras, taikomas ES teritorijoje veikiantiems influenceriams, kurie kreipiasi į Prancūzijos visuomenę, bei  suderinti komercinio pobūdžio demonstravimus (reklamas, komercines partnersytes ir pan. formuluotės) su Europos direktyva dėl nesąžiningos komercinės veiklos. | https://www.info.gouv.fr/actualite/linfo-gouv-du-7-novembre-influence-commerciale-violences-conjugales-et-cyberviolence | Influencerių veikla |
| 2024-11-19 | Europiečių išlaidos karinėi pramonėi išaugo 31 % po Rusijos agresijos prieš Ukrainą  Šiais metais Europos Sąjungos valstybių narių karinės išlaidos pasieks 326 milijardus eurų, tai reiškia 31 % augimą, palyginti su 2021 metais. Šis padidėjimas įvyko po Rusijos agresijos prieš Ukrainą ir priartina Europos šalis prie NATO nustatyto tikslo – skirti 2 % BVP gynybai. Nepaisant šio augimo, Europos gynybos agentūra (EDA) pažymi, kad nacionalinės pastangos vis dar yra nepakankamos, kad būtų pasirengta aukšto intensyvumo karui. EDA akcentuoja didesnės ES šalių bendradarbiavimo svarbą, siekiant užpildyti esamas spragas, sumažinti priklausomybę nuo užsienio tiekėjų ir stiprinti kolektyvinį gynybos pajėgumą, orientuojantis į bendrus pirkimus ir ateities technologijų kūrimą. | <https://www.lesechos.fr/industrie-services/air-defense/les-depenses-militaires-europeennes-ont-bondi-de-31-apres-lagression-de-lukraine-2132526> | Gynybos pramonė |
| 2024-11-20 | Norvegija paskelbe didžiausią šiuo metu vykstantį viešąjį konkursą dėl penkių ar šešių naujų paskutinės kartos fregatų įsigijimo, siekdama modernizuoti savo karinę jūrų flotilę. Tarp konkurentų yra Prancūzija, Jungtinė Karalystė, JAV ir Vokietija. Prancūzų kompanija „Naval Group“ kovoja su savo fregata FDI, o kiti konkurentai – italų „Fincantieri“, vokiečių „Damen“ ir britų „BAE Systems“. Norvegijos vyriausybė ieško ilgalaikio strateginio partnerio, pabrėždama povandeninių laivų medžioklės svarbą, technologijų perdavimą ir darbo vietų kūrimą Norvegijoje. Galutinį partnerio pasirinkimą Norvegija paskelbs 2025 metais. | <https://www.lesechos.fr/industrie-services/air-defense/fregates-naval-group-selectionne-dans-la-competition-lancee-par-la-norvege-2132838> | Gynybos pramonė : Norvegija pradeda konkursą dėl naujų fregatų pirkimo: „Naval Group“ tarp konkurentų |
| 2024-11-24 | 2025 m. socialinės apsaugos biudžetas, kurį patvirtino Senatas, numato mažinti įmonėms taikomas socialinių įmokų lengvatas siekiant sumažinti biudžeto deficitą. Ši reforma, kurią kritikuoja darbdavių atstovai, bus svarstoma trečiadienį, kai parlamentarai mėgins pasiekti kompromisą.  Vyriausybė, spaudžiama ekonominių sunkumų ir kritikos, jau atsisakė mažinti lengvatas minimalų atlyginimą gaunantiems darbuotojams, tačiau didesnes algas liečiančių lengvatų ateitis lieka neaiški. Senatas siūlo priemonę, kuri galėtų papildyti biudžetą 3 mlrd. eurų, tuo tarpu Vyriausybė sumažino savo pirminį tikslą nuo 4 mlrd. eurų.  Taip pat svarstoma galimybė ilgam laikui padidinti darbo valandas ir mažinti turtingesnių pensininkų pensijų indeksavimą. Papildomų pajamų šaltiniai būtų didesni mokesčiai tabako ir saldintų gėrimų gaminiams. Senatas taip pat numato daugiau lėšų senelių namams ir paramos programoms senyvo amžiaus bei neįgaliems asmenims. | <https://www.lesechos.fr/economie-france/social/budget-2025-semaine-decisive-pour-les-allegements-de-charges-des-entreprises-2133536> | 2025 m. biudžetas: svarbūs pokyčiai įmonių lengvatose ir socialinės apsaugos srityje |
| 2024-11-25 | Nesutarimai dėl fondo „Aéro Partenaires 2“ finansavimo apsunkina Airbus veiklą  Naujasis fondas „Aéro Partenaires 2“, skirtas paremti aviacijos sektorių, pradėjo veikti, tačiau nesulaukė vieningo palaikymo. Fondas siekia surinkti 800 mln. eurų, tačiau jo kūrimą lydėjo stiprūs nesutarimai tarp pagrindinių dalyvių: „Airbus“, „Safran“, „Thales“ ir „Dassault Aviation“. „Airbus“ įnašas siekia 100 mln. eurų, gerokai daugiau nei kitų bendrovių. Tačiau kritikuojama, kad bendra surinkta suma yra nepakankama siekiant įveikti sektoriaus iššūkius, ypač tiekimo grandinių stiprinimą.  „Thales“ vadovas skeptiškai vertina fondo veiksmingumą, pabrėždamas, kad prioritetas turėtų būti kokybiška tiekėjų analizė, o ne finansinė parama. Taip pat akcentuojama, kad fondas nėra skirtas gelbėti finansiškai silpnas įmones, o investuoti į perspektyvias įmones.  Nepaisant iššūkių, fondas tikimasi prisidės prie aviacijos sektoriaus stiprinimo, tačiau būtina persvarstyti jo valdymą ir strategijas, kad jis galėtų veiksmingai vykdyti savo misiją. | <https://www.usinenouvelle.com/article/au-grand-dam-d-airbus-le-fonds-de-soutien-a-l-aero-ne-fait-plus-consensus.N2222981> | Aviacijos sektorius |
| 2024-11-21 | Priešingai nei dažnai manoma, dirbtinis intelektas (DI) ne visuomet lemia darbo vietų mažinimą startuoliuose. 2024 m. rugsėjį atliktas „Index Ventures“ ir „Slush“ tyrimas parodė, kad 84 % Europos startuolių planuoja didinti darbuotojų skaičių per artimiausius 12 mėnesių dėl DI, o per penkerius metus – 49 %. DI ypač skatins darbo vietų kūrimą inžinerijos srityje, ieškant specialistų, turinčių žinių apie didelius kalbos modelius (LLM) ir DI pagrindu sukuriamas programas.  Tik 10 % startuolių tikisi mažinti darbuotojų skaičių dėl DI, tačiau galimi supjaustymai bus nukreipti į marketingą (18 %), inžineriją (18 %) ir klientų aptarnavimą (15 %), nes automatizuojamas turinio kūrimas. Be to, darbuotojai, turintys DI įgūdžių, gauna apie 10 % didesnį atlyginimą.  Dauguma darbuotojų (64 %) DI įgūdžių mokosi savarankiškai, o tik 29 % gauna struktūruotą mokymą iš darbdavių. | <https://www.lesechos.fr/start-up/ecosysteme/contrairement-aux-idees-recues-les-start-up-comptent-embaucher-plus-grace-a-lia-2132898> | Dirbtinis intelektas skatins darbo vietų kūrimą startuoliuose |
| **Lietuvos turizmo sektoriui aktuali informacija** | | | | |
| 2024-11-04 | 2023 m. Prancūzijoje apsilankė 98 mln. svečių, tad turizmo sektorius yra susijęs su biologine įvairove: turizmo veikla nuolat sąveikauja su aplinka, o šio sektoriaus įmonės yra labai priklausomos nuo šių gamtos išteklių. Šiuolaikiniai keliautojai vis geriau supranta šias problemas, todėl labai pageidaujama turizmo, kuriame būtų suderinta regioninė plėtra, vietos gyventojų gerovė ir aplinkos apsauga. Turizmo įmonėms darosi labai svarbu atsižvelgti į savo poveikį ir skatinti tvarią praktiką, kad būtų išsaugota vietos biologinė įvairovė ir užtikrinta ilgalaikė jų veiklos ateitis. Todėl Prancūzijos generalinis darnaus vystymosi komisariatas (CGDD), siekdamas padėti sektoriui pereiti prie ekologijos, pateikė „Įmonių ir biologinės įvairovės“ platformoje savidiagnostikos priemonę, kuri apima:  - įrankį, leidžiantį įsivertinti spaudimą aplinkai bei atlikti poveikio, rizikos ir priklausomybės vertinimą ir valdymą ;  - klausimyną biologinės įvairovės valdymo klausimams įvertinti;  - darnaus turizmo metodiniu vadovu. | https://www.ecologie.gouv.fr/actualites/transition-ecologique-du-tourisme-outil-dautodiagnostic-entreprises | Turizmas ir aplinkosauga |
| **Bendradarbiavimui MTEPI[[1]](#footnote-1) srityse aktuali informacija** | | | | |
| 2024-11-07 | Inserm“ programos ‚Impact Santé‘ tikslas – identifikuoti mokslinius tyrimus, kurie galėtų padėti sukurti proveržio ir didelio poveikio inovacijas, ir teikti ryžtingą paramą mokslininkų grupėms, dirbančioms su jomis. Programai, kuri finansuojama iš investicinio paketo „France 2030“, pirmaisiais metais skirta 30 mln. eurų. Inserm atrinko keturis pradinius projektus, galinčius pakeisti medicinos praktiką ir pagerinti žmonių sveikatą tokiose srityse kaip imunologija, maisto sauga, neurologija ir kvėpavimo fiziologija.  -Projektas „EvoCure": evoliucija imunologijos labui (3 mln. eurų). Vadovauja Enzo Poirier, „Inserm“ Imuniteto ir vėžio skyriaus (Inserm/Institut Curie) tyrėjas. Analizuodamas bakterijų imuninę sistemą kartu su pažangiausiomis genomikos technologijomis, „EvoCure“ siekia atrasti naujus imuninius baltymus eukariotuose, ypač žmonėse, kad būtų galima nustatyti naujas gydymo galimybes.  -Projektas „FoodContact": galimo maisto pakuočių toksiškumo vertinimas (3 mln. eurų). Vadovauja Mathilde Touvier, „Inserm“ tyrimų centro „Centre de recherche en épidémiologie et statistiques“ (Cress-Eren, Inserm/INRAE/Université Sorbonne Paris Nord/Université Paris-Cité) mokslinių tyrimų direktorė. Jame nagrinėjamas daugiau kaip 12 000 cheminių junginių, esančių maisto pakuotėse ir galinčių liestis su maistu, poveikis žmonių sveikatai.  -Projektas „Nautilus": mažiau invazinės, individualizuotos smegenų medicinos link (3 mln. eurų). Vadovauja Viktoras Jirsa, CNRS Sistemų neurologijos instituto (Inserm/Aix-Marseille universitetas) mokslinių tyrimų direktorius. Projekto esmė - sukurti technologinę platformą, galinčią sukurti skaitmeninį smegenų dvynį, kad būtų galima įvertinti pacientų, sergančių galvos smegenų ligomis, reakciją į gydymą lokaliu elektrostimuliavimu  -Valingas kvėpavimo kontroliavimas: naujo neuroninio tinklo atradimas (150 000 eurų).Projektui vadovauja Viduržemio jūros regiono neurobiologijos instituto (Inserm/Aix-Marseille universitetas) tyrėjas Clément Menuet. Šiame vadinamajame „tyrinėjimo“ projekte daugiausia dėmesio skiriama neuronų, dalyvaujančių valingai kontroliuojant kvėpavimą - vienintelę gyvybiškai svarbią fiziologinę funkciją, kuri gali būti kontroliuojama sąmoningai - nustatymui. | <https://presse.inserm.fr/impact-sante-linserm-lance-quatre-projets-de-rupture-pour-la-recherche-en-sante/69477/> | Gyvybės mokslai/ proveržio projektai |
| 2024-11-25 | Atos pranešė 2024 m. lapkričio 25 d., kad gavo neįpareigojantį pasiūlymą iš Prancūzijos vyriausybės įsigyti „Advanced Computing“ veiklą, kuri apima aukštosios skaičiavimo galios, kvantinį skaičiavimą ir dirbtinį intelektą. Pasiūlymo vertė siekia 500 milijonų eurų, tačiau su galimais papildomais 125 milijonų eurų, priklausomai nuo veiklos rezultatų. Sutartyje numatyta išskirtinumo laikotarpis iki 2025 m. gegužės 31 d., per kurį gali būti pasirašyta įpareigojanti akcijų perleidimo sutartis su pradiniu 150 milijonų eurų mokėjimu.  Atos „Advanced Computing“ padalinys šiuo metu turi apie 2500 darbuotojų ir 2023 m. uždirbo 570 milijonų eurų. Praėjusiais metais birželį buvo vykdomos platesnės derybos dėl „Advanced Computing“ ir kitų padalinių, tokių kaip Mission Critical Systems ir Cybersecurity Products, pardavimo, tačiau susitarimo nebuvo pasiekta. Dėl finansinių sunkumų Atos įsipareigojo parduoti likusias veiklas, kurios nėra įtrauktos į šį naują pasiūlymą. | <https://www.usinenouvelle.com/article/atos-recoit-une-offre-de-l-etat-pour-ses-activites-advanced-computing-.N2223064> | Investicijos į DI ir kvantinius skaičiavimus |
| **Lietuvos ekonominiam saugumui aktuali informacija** | | | | |
|  |  |  |  |
|  |  |  |  |
| **Bendra ekonominė informacija** | | | | |
| 2024-11-05 | Lapkričio 5 d. Vyriausybė pateikė viešoms konsultacijoms Nacionalinę mažo anglies dioksido kiekio strategiją ir Daugiametę energetikos programą, kurių tikslas pasiekti anglies dioksido neutralumo iki 2050 m. Šiuo dokumentus pristatė ekologinio perėjimo, transporto ir energetikos ministrai Agnès Pannier-Runacher, François Durovray ir Olga Givernet pristatė šiuos du dokumentus. Viešosios konsultacijos vyks šešias savaites, iki 2024 m. gruodžio 15 d.Siūlomi šie pagrindiniai tikslai: 1) iki 2030 m. 50 proc. sumažinti išmetamų šiltnamio efektą sukeliančių dujų kiekį, palyginti su 1990 m. lygiu, vadovaujantis nacionaline mažo anglies dioksido kiekio strategija; ir 2) iki 2030 m. 60 proc. pereiti prie mažai anglies dioksido į aplinką išskiriančios energetikos modelio, pasitelkiant daugiametę enertegtikos programą. | https://www.ecologie.gouv.fr/rendez-vous/strategie-nationale-bas-carbone-programmation-pluriannuelle-lenergie-ouverture | Tarša ir klimato kaita |
| 2024-11-18 | Pusė užsienio bendrovių mano, kad šalies patrauklumas pablogėjo nuo praėjusių metų birželio mėn., kai buvo paskelbta apie Nacionalinės asamblėjos paleidimą, rodo EY atliktas tyrimas, kuriame apklausta 200 užsienio kapitalo įmonių. Dėl to 49 % jų sumažino savo investicijų planus Prancūzijoje. Teisinio reguliavimo ir teisės aktų neapibrėžtumas tebėra svarbiausias veiksnys, lėmęs sprendimą mažinti veiklos apimtis. Tačiau nerimą kelia ir tai, kad dėl blogėjančios viešųjų finansų padėties gali sulėtėti reformos, padidėti mokesčiai ir darbo sąnaudos. Atsargieji, t.y. 85 proc. atidėjusiųjų projektą teigia, kad geriausiu atveju sprendimą priims kitais metais.  Tyrime teigiama, kad naujosios ekonomikos gairės gali turėti įtakos besiformuojančiai šalies reindustrializacijai. Atsinaujinusio JAV protekcionizmo ir agresyvios Kinijos prekybos fone EY ekspertai mano, kad Jungtinė Karalystė, istorinė Prancūzijos varžovė, gali tapti pagrindine Prancūzijos silpnėjimo naudos gavėja, nes laimės kovą dėl centrinių būstinių ir technologijų įmonių. | https://www.lesechos.fr/economie-france/conjoncture/investissements-etrangers-en-france-la-cote-dalerte-2132309 | Investicinis klimatas Prancūzijoje |
| 2024-11-15 | Prancūzija pateikė plataus užmojo 2025 m. finansų įstatymo projektą, kuriuo siekiama sumažinti deficitą nuo 6,1 % (tikimasi, kad jis nusileis 2024 m.) iki 5 % kitais metais, tikintis sumažinti biudžeto deficitą 60 mlrd. eurų. Tai didžiausias žingsnis penkerių metų trajektorijoje, kuria siekiama, kad 2029 m. valstybės biudžeto balansas būtų mažesnis nei 3 %.  Tačiau EK skeptiškai vertina Prancūzijos taupymo planą  Savo rudens prognozėse Briuselis numato, kad kitais metais Prancūzijos BVP augs 0,8 %, palyginti su 1,1 %, kaip prognozuoja Bercy. Komisija, kuri nurodo, kad reikės imtis koregavimo veiksmų, daugiausia didinant mokesčius, netiki FR nusistatytu tikslu kitais metais sumažinti deficitą iki 5 % BVP. Be to, EK ekonomistai numato, kad 2026 m. Prancūzijos valstybės biudžeto deficitas sieks 5,4 % BVP, nes „nustos galioti tam tikros pajamų priemonės, kurios turėjo būti patvirtintos 2025 m.“, - aiškina Europos Komisija, kuri savo 2026 m. biudžeto projekte neprognozuoja, kokias biudžeto priemones Prancūzija panaudos. Skola ir toliau palaipsniui didės ir 2025 m. sieks 115,3 %, o 2026 m. - 117,1 %. | https://www.lesechos.fr/economie-france/budget-fiscalite/croissance-deficit-bruxelles-moins-optimiste-que-bercy-pour-la-france-2131829 | Valstybės biudžetas 2025 m. |
| 2024-11-14 | Naujoji valstybės sekretorė, atsakinga už dirbtinį intelektą ir skaitmenines technologijas Clara Chappaz tęsia kai kuriuos darbus, kuriuos pradėjo dirbdama Prancūzijos FrenchTech misijos direktore.  Clara Chappaz nori sutelkti dėmesį į dirbtinio intelekto diegimą versle, administracijoje ir vyriausybėje. „Vis dar yra nedaug įmonių, kurios suvokia šią temą“, - pripažįsta ministrė. Konsultacinės bendrovės „Mozza“ atliktame tyrime sužinome, kad tik 37 proc. apklaustų startuolių iš tikrųjų integravo šią technologiją į savo veiklą. Todėl valstybės sekretorius ketina sudaryti esamų dirbtinio intelekto naudojimo atvejų sąrašą, kad viešajam ir privačiajam sektoriams būtų pateiktos geriausios įmanomos gairės. Ministrės nuomone, šis pritaikymas taip pat turėtų padėti išsklaidyti visuomenės susirūpinimą dėl dirbtinio intelekto, kuris iš tiesų nėra suvokiamas kaip pažanga. Clara Chappaz taip pat ketina sudaryti labiausiai identifikuotų poreikių kiekviename vyriausybės departamente sąrašą ir kartu su Prancūzijos nacionaline skaitmenine taryba (CNNum) pradės rengti „AI kavinę“, kad padidintų prancūzų informuotumą apie šią technologiją.  Kita darbotvarkės tema - pasirengimas 2025 m. vasario 10-11 d. Paryžiuje vyksiančiam tarptautiniam aukščiausiojo lygio susitikimui dirbtinio intelekto klausimais. „Norime, kad šis aukščiausiojo lygio susitikimas būtų itin įtraukus, ypač dalyvaujant pilietinei visuomenei ir mokslininkams.“  Kibernetinis saugumas taip pat bus vienas iš prioritetų. „Turime teikti dar didesnę paramą įmonėms ir vietos valdžios institucijoms, kurioms vis dažniau tenka susidurti su kibernetinėmis atakomis“, - pabrėžia ji. Visų pirma ji turės atkreipti dėmesį į NIS 2 direktyvą, kuria siekiama suderinti ir sustiprinti kibernetinį saugumą Europos rinkoje. Ji priimta 2022 m. lapkričio pabaigoje, tačiau Prancūzijoje vis dar neperkelta į nacionalinę teisę. | https://www.lesechos.fr/tech-medias/hightech/ia-start-up-cybersecurite-la-feuille-de-route-de-clara-chappaz-au-gouvernement-2131664 | Naujosios valstybės sekretorės, atsakingos už DI, prioritetai |
| 2024-11-20 | Regionuose didėja susirūpinimas. Nuo rugsėjo mėn. pasirodę pranešimai apie susilpnėjusias pramonės įmones, kurioms gresia mažinti darbuotojų skaičių ar net užsidaryti, rodo, kad užimtumo srityje prasideda juodasis laikotarpis. Ši grėsminga banga neaplenkė nė vieno Prancūzijos regiono. Nuo rugsėjo mėn. mažiausiai 40 įmonių atsidūrė sudėtingoje situacijoje: joms buvo paskelbta bankroto procedūra, jos buvo likviduotos arba paskelbti darbo vietų apsaugos planai (PSE), kuriais siekiama sumažinti darbuotojų skaičių. Iš viso grėsmė iškilo maždaug 7 500 darbuotojų. Tokios situacijos nebuvo jau daugiau kaip 5 metai. Kai kurios sritys nukentėjo ypač smarkiai. Nors pasak ekspertų, dar nėra deindustrailizacijos bangos, bet klaustukų jau kyla. Sunkinančia aplinkybe tampa tai, kad, skirtingai nuo sukrėtimų, kurie pastaraisiais mėnesiais dėl verslo modelių griūties paveikė tam tikrus sektorius - drabužių, transporto, nekilnojamojo turto, statybų ir visą automobilių sektorių, - dabar atrodo, kad problemos paveikė visą pramonę. Vangus ekonomikos augimas, didelės energijos sąnaudos, stagnuojančios vartojimo išlaidos, mažėjančios maržos, mažėjančios investicijos ir sunkesnės tarptautinės perspektyvos.... Pasak ekspertų, olimpinės žaidynės paslėpė šiuos prastus rodiklius, kurie buvo akivaizdūs jau nuo 2023 m. Dėl to sustojimas pasirodė labai staigus. Be to ekonomistai pažymi masinį atsargų mažinimo reiškinį, kuris, tikėtina, atsilieps 2025 m., priversdamas įmones nebeteikti užsakymų savo tiekėjams. Ekonomikos ministras patvirtina situaciją ir netgi pažymi, kad artimiausiu metu bus ir daugiau blogų naujienų. Tuo tarpu profsąjungų atstovai teigia, kad artimiausiu metu darbo netekti gali apie 150 tūkst. darbuotojų. | https://www.lesechos.fr/pme-regions/actualite-pme/le-spectre-dune-nouvelle-vague-de-fermetures-dusines-secoue-toute-la-france-2132591 | Masiškai užsidaro parmonės įmonės |
| 2024-11-26 | Graikijos 10 metų ir Prancūzijos 10 metų skolinimosi palūkanų normos tapo vienodos- tai pirmas kartas, kai šios dvi šalys finansuojasi vienodomis palūkanų normomis. Prancūzijos ir Vokietijos palūkanų normų skirtumas priartėjo prie 90 bazinių punktų, pirmą kartą nuo 2012 m. euro zonos skolų krizės. Baimė, kad biudžetas bus atmestas, sukėlė investuotojų pasitikėjimo nuosmukį. Šį nerimą lemia susirūpinimas dėl Prancūzijos gebėjimo sutaupyti lėšų, reikalingų biudžeto deficitui sumažinti. Paryžius, kuris jau yra Europos Komisijos akiratyje dėl perviršinio deficito, negali sau leisti prabangos dėl naujos politinės krizės, kuri atidėtų būtinas pastangas. O būtent tokią krizę mėgina išprovokuoti Marine le Pen dešinioji RN partija, jai pareiškus, kad jei partijos reikalavimai dėl biudžeto nebus patenkinti, ji organizuos interpeliaciją vyriausybei.  Pastaraisiais mėnesiais Prancūzijos pajamingumas palaipsniui išaugo ir buvo didesnis nei kelių buvusių „PIIGS“ šalių, t. y. nevykusiu akronimu, kuriuo apibūdinamos euro zonos krizės krečiamos šalys: Portugalija, Airija, Italija, Graikija ir Ispanija.  Atėnų 9 m. obligacijų finansavimas yra pigesnis nei Paryžiaus, o jų 10 m. obligacijų palūkanų norma ryte trumpam buvo nukritusi žemiau Prancūzijos palūkanų normos. Kita vertus, Lisabonos ir Madrido palūkanų normos ilgą laiką buvo gerokai mažesnės už šį lygį. | <https://www.lesechos.fr/finance-marches/marches-financiers/la-prime-de-risque-associee-a-la-dette-francaise-au-plus-haut-depuis-la-crise-de-la-zone-euro-2134066> | Prancūzijos skolinimosi palūkanų normos |
| 2024-11-29 | 2025 m. biudžetas: Amerikos reitingų agentūra „Standard & Poor‘s“ (S&P) suteikia Prancūzijai atokvėpį išlaikydama Prancūzijos reitingą „AA-“ su stabilia perspektyva, tačiau perspėja dėl „politinio nestabilumo“. Agentūros vertinimu, Prancūzija turėtų palaipsniui konsoliduoti savo viešuosius finansus. S&P savo vertinimu suteikia Barnier vyriausybei galimybę.  Amerikos reitingų agentūra penktadienį paskelbusi savo verdiktą dėl Prancūzijos skolos, kurios reitingas išlaikomas gegužę nustatytame lygyje „AA-“ su stabilia perspektyva, pabrėžė, kad: „Nepaisant dabartinio politinio neapibrėžtumo, tikimės, kad Prancūzija nedelsdama laikysis Europos biudžeto plano ir laipsniškai konsoliduos savo viešuosius finansus vidutinės trukmės laikotarpiu“, – rašo S&P. Agentūros vertinimu, Prancūzija išlieka subalansuota, atvira, turtinga ir diversifikuota ekonomika, turinti daug privačių santaupų.  Ekonomikos ministro Antoine‘o Armando teigimu „Išlaikydama Prancūzijos reitingą, „Standard and Poor's“ demonstruoja vyriausybei suteiktą kreditą deficitui sumažinti ir viešiesiems finansams atkurti. Tačiau agentūra pabrėžia su politiniu neapibrėžtumu susijusią riziką, kuri suabejotų šia trajektorija“. Vyriausybei gresiant nepasitikėjimo procedūrai, šis politinis nestabilumas sukeltų „staigų ir reikšmingą Prancūzijos skolos išlaidų padidėjimą“, o tai „destabilizuotų Prancūzijos vartojimą, paveiktų verslo investicijas, pakenktų augimui“, - per spaudos konferenciją pabrėžė ministras ir pakvietė visus šiuo lemiamu momentu susivienyti dėl bendro šalies intereso ir priimant biudžetą prisiimti atsakomybę. | [Budget 2025 : S&P accorde un répit à la France tout en mettant en garde contre « l'instabilité politique » | Les Echos](https://www.lesechos.fr/economie-france/budget-fiscalite/budget-2025-sp-accorde-un-repit-a-la-france-2134954) | Standard & Poor‘s reitingas „AA-“ –atokvėpis Prancūzijai |
| 2024-11-30 | Artėjant metų pabaigos šventėms, Prancūzijos namų ūkiai patiria didelį krūvį. Kai kuriuos paskatins kelios paramos priemonės, tačiau šį gruodžio mėnesį taip pat kils kainos, ypač už gydytojų konsultacijas. Gruodžio mėn. įsigaliosiančių priemonių ir pasikeitimų apžvalga:   * Susitarus su viešbučių, kavinių ir restoranų sektoriaus atstovams, atlyginimų skalė keisis nuo gruodžio 1 dienos, -pagal lapkričio 5 d. dekretą, 1 lygio sutartinis minimalus darbo užmokestis lygus 12 EUR bruto už valandą (12 ct didesnis už 11,88 EUR valandinį minimalų atlyginimą), 2 lygio – 12,08 EUR, o 3 – 12,18 EUR. Sektoriaus darbuotojai nuo šio gruodžio mėnesio taip pat galės pasinaudoti nedarbo dienomis sergant vaikui. * Po nežymaus kritimo lapkritį, orientacinė dujų pardavimo kaina gruodžio 1 d. padidės vidutiniškai 2,5 proc., pranešė Energetikos reguliavimo komisija. Maisto gaminimo ir karšto vandens kaina kyla nuo 0,138 EUR/kWh lapkritį iki 0,141 EUR/kWh gruodį. Tuo tarpu kaina už šildymą nuo 0,109 EUR/kWh kyla iki 0,112 EUR/kWh. Aboneežnto kainos nesikeičia: 114,30 EUR už maisto ruošimo/karšto vandens sutartį ir 277,43 EUR už šildymą. * Gaunantys minimalias socialines pašalpas – apie 2,2 mln. namų ūkių – „Kalėdinę premiją“ gaus gruodžio 17 d., likus savaitei iki Kalėdų. Minimalus šios išskirtinės, nuo infliacijos neindeksuotos, metų pabaigos premijos dydis šiemet buvo nustatytas 152,45 EUR. Ši išmoka, padidinta pernai, išliks tokia pati kaip ir 2023 m. vienam asmeniui žemyninėje Prancūzijoje ir užjūrio departamentuose, išskyrus Majotą. Priemokos dydžiai namų ūkiams, gaunantiems aktyvias solidarumo pajamas (PA), yra progresiniai, priklausomai nuo šeimos sudėties. Pavyzdžiui, pora su dviem vaikais gaus 320,15 EUR. * Vizitas pas bendrosios praktikos gydytoją kainuos 30 EUR (šiuo metu – 26,50 EUR). Vaikams iki 6 m. konsultacija pabrangs iki 35 EUR, o iki šiol – 31,50 EUR. Gruodžio 22 d. pagal šią sutartį didės ir kelių specialistų konsultacijų kainos, o 2025 m. liepos mėn. numatytas naujas įkainių didėjimas. | [Salaires, gaz, impôts, prime de Noël… Ce qui change à partir du 1er décembre | Les Echos](https://www.lesechos.fr/economie-france/social/salaires-gaz-impots-prime-de-noel-ce-qui-change-a-partir-du-1er-decembre-2134983) | Metų pabaigos paskatos ir pasikeitimai |
| **Kita ekonominiam bendradarbiavimui aktuali informacija** | | | | |
| 2024-11-07 | 2024 m. spalio 21 d. Europos Sąjunga paskelbė, kad 133 naujiems LIFE projektams, įskaitant 10 projektų Prancūzijoje, skiria daugiau kaip 380 mln. eurų ekologiniam perėjimui visoje Europoje remti. Prancūzijos projektams bus skirtas 54 mln. eurų finansavimas, įskaitant 31 mln. eurų Europos subsidijų. Keletas valstybinių operatorių yra laimėjusių Prancūzijos projektų konsorciumų nariai. Šiuose projektuose daugiausia dėmesio skiriama gamtai ir biologinei įvairovei, klimato kaitos švelninimui ir prisitaikymui prie jos bei perėjimui prie švarios energijos. | https://www.ecologie.gouv.fr/actualites/10-nouveaux-projets-france-finances-programme-life | Ekologinis perėjimas/ ES finansavimas |
| 2024-11-27 | Prancūzija padarė pažangą buriant ES-Merocur laisvos prekybos susitarimą blokuojančią mažumą. Lapkričio 26 d. Lenkija prisidėjo prie Prancūzijos ir išreiškė nepritarimą ES ir MERCOSUR susitarimui. Vis tik, nors ir būdama stipri šalininkė, ji nesuteikia Paryžiui blokuojančios mažumos (bent keturių valstybių narių, atstovaujančių ne mažiau kaip 35 proc. gyventojų). Tačiau blokuojnati mažuma jau atsiranda, jau nekalbant apie tai, kad kai kurios valstybės narės vis dar delsia uždegti žalią šviesą. Toks yra Nyderlandų atvejis, kurių prekybos ministras neseniai vykusiame Europos Ministrų Tarybos posėdyje išreiškė dideles abejones. Taip pat kol kas neaišku kaip pasielgs Italija, į kurią dabar sutelktos visos akys, nes jos parama užtikrintų reikiamą slenkstį, apie kurį svajoja Prancūzija, kad užblokuotų susitarimą.  Europos Komisija planuoja iki metų pabaigos užbaigti klausimą dėl šio Mercosur prekybos pakto, dėl kurio iš esmės susitarta buvo dar 2019 m. Kol kas tikėtina, kad jam pritars 11 valstybių narių, įskaitant Ispaniją, Švediją, Vokietiją ir Baltijos valstybes.  Kita vertus, kai kurių šalių pozicijas gali būti vertinamos kaip taktinės, siekiant Mercosur susitraimo sąskaita išspręsti kitus joms opius klausimus. „Lenkijos problema yra ne Mercosur, o Ukraina“, -lapkričio 27 d. laidoje ‚BFM Business‘ sakė buvęs Pasaulio prekybos organizacijos vadovas Pascalis Lamy, sakydamas, kad ‚nėra tikras, jog Lenkijos pozicija nenusileis‘. Lenkijos ūkininkai jau kelis mėnesius smerkia ES paramą Ukrainos žemės ūkio produktų eksportui - Kijevo ir Maskvos karo kontekste - kaip nesąžiningą konkurenciją. | https://www.lesechos.fr/monde/europe/mercosur-la-france-joue-ses-dernieres-cartes-a-bruxelles-pour-bloquer-le-traite-2134283 | ES -Mercosur susitarimas: Prancūzija buria blokuojančią mažumą |
|  |  |  |  |

Parengė:

Irena Skullerud, LR ambasados Prancūzijos Respublikoje patarėja,

tel. +33 1 4054 5054, el. paštas [irena.skullerud@urm.lt](mailto:irena.skullerud@urm.lt)

Daiva Kirkilaitė-Chetcuti, LR ambasados Prancūzijos Respublikoje komercijos atašė

tel.: +33 1 4054 5066, el. paštas [daiva.chetcuti@urm.lt](mailto:daiva.chetcuti@urm.lt)

Otilija Snieškaitė, LR ambasados Prancūzijos Respublikoje komercijos atašė,

mob. +33 7 60 52 42 58, el. paštas [otilija.snieskaite@urm.lt](mailto:otilija.snieskaite@urm.lt)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)